কিন্তু LSND গবেষণায়ই প্রথম দৃঢ় প্রমাণ পাওয়া গেল মানুষেরা যেসবের অস্তিত্ব ধরতে পারে সেগুলোই সব না। এর বাইরেও বস্তুগজতে রহস্যময় কিছুর অস্তিত্ব আছে। আর এবার এই MiniBooNE পরীক্ষায়ও ধরা পড়ল ভুতুড়ে সেই নিষ্ক্রিয় নিউট্রিনোর অস্তিত্ব। তবে এই দুটি পরীক্ষণ পদ্ধতি ছাড়াও পৃথিবীতে নিউট্রিনো কণা পর্যবেক্ষণের জন্য আরো কিছু পদ্ধতি আছে। যেগুলো বিজ্ঞানের বর্তমান স্ট্যান্ডার্ড মডেলের সঙ্গে সঙ্গতিপূর্ণ। যেমন সুইজারল্যান্ডে পরিচালিত মাটির নিচে Emulsion-Tracking Apparatus সহ Oscillation Project পরীক্ষণে নিষ্ক্রিয় নিউট্রিনো কণার অস্তিত্ব ধরা পড়েনি।